ವಿಡಿಯೋ: ಎಚ್ಚರ, ಬೆಂಗಳೂರಿನಲ್ಲಿದೆ ಹಣ ನುಂಗೊ ಎಟಿಎಂ..!

ಬೆಂಗಳೂರು: ಎಟಿಎಂ ಅಂದ್ರೆ ಹಣವನ್ನು ನೀಡುವ ಯಂತ್ರ ಎನ್ನುವುದು ಎಲ್ಲರಿಗೂ ತಿಳಿದಿರೋ ವಿಚಾರ. ಆದರೆ ಈಗ ಹಣ ನುಂಗಿರುವ ಘಟನೆ ನಗರದ ಬೇಗೂರು ರಸ್ತೆಯಲ್ಲಿರುವ ಎಟಿಎಂವೊಂದರಲ್ಲಿ ನಡೆದಿದೆ.

ಬೇಗೂರು ರಸ್ತೆಯಲ್ಲಿರುವ ಎಚ್ ಡಿ ಎಫ್ ಸಿ ಬ್ಯಾಂಕ್ ಎಟಿಎಂ ಹಣ ನುಂಗುತ್ತಿದೆ. ನಗರದ ಮಹೇಶ್ ಎಂಬವರು ಈ ಎಟಿಎಂ ನಲ್ಲಿ 10 ಸಾವಿರ ರೂ. ಡ್ರಾ ಮಾಡಿದ್ದಾರೆ. ಆದರೆ ಅವರ ಕೈಗೆ ಸೇರಿರೋದು ಬರೀ ಒಂದು ಸಾವಿರ ರೂಪಾಯಿ ಮಾತ್ರ. ಆದರೆ ಅವರ ಬ್ಯಾಂಕ್ ಅಕೌಂಟ್ ನಲ್ಲಿ ಮಾತ್ರ 10 ಸಾವಿರ ರೂಪಾಯಿ ತೆಗೆದಿದ್ದೀರಿ ಎಂದು ತೋರಿಸುತ್ತಿದೆ.

ಎಟಿಎಂ ಈ ರೀತಿ ಹಣ ನುಂಗುವ ವಿಚಾರವನ್ನು ಸ್ವತಃ ಮಹೇಶ್ ವೀಡಿಯೊ ಮಾಡಿದ್ದಾರೆ. ಈ ಕುರಿತಂತೆ ಎಚ್‍ಡಿಎಫ್‍ಸಿ ಬ್ಯಾಂಕಿಗೆ ದೂರನ್ನೂ ಕೂಡಾ ನೀಡಿದ್ದಾರೆ. ಕಳೆದ ಎರಡು ದಿನಗಳಿಂದ ಈ ರೀತಿ ಗ್ರಾಹಕರಿಗೆ ಎಟಿಎಂ ಮೋಸ ಮಾಡುತ್ತಿದೆ. ಈ ವಿಚಾರ ಕುರಿತು ಮಹೇಶ್, ಬ್ಯಾಂಕ್ ಅಧಿಕಾರಿಗಳಿಗೆ ದೂರನ್ನು ನೀಡಿದ್ದಾರೆ. ಆದರೆ ಬ್ಯಾಂಕ್ ನ ಸಿಬ್ಬಂದಿ ಮಾತ್ರ ಕ್ಯಾರೇ ಎನ್ನುತ್ತಿಲ್ಲ ಎಂದು ಹಣ ಕಳೆದುಕೊಂಡ ಗ್ರಾಹಕ ಮಹೇಶ್ ದೂರಿದ್ದಾರೆ.

ಸಾರ್ವಜನಿಕರಲ್ಲಿ ಈ ಕುರಿತು ಭಯ ಕಾಡುತ್ತಿದೆ. ಬ್ಯಾಂಕುಗಳು ಹಣ ಇಡೋಕೆ ಹೆಚ್ಚು ಸೇಫ್. ಎಟಿಎಂ ಮೂಲಕ ಎಲ್ಲಿ ಬೇಕಾದ್ರೂ ಹಣ ಪಡೆಯಬಹುದು ಅಂತಾರೆ. ಆದರೆ ಈ ರೀತಿ ಬ್ಯಾಂಕ್ ಎಟಿಎಂಗಳೇ ಹಣ ನುಂಗಿದರೆ ನಮ್ಮ ಗತಿ ಏನು ಅಂತಾ ಗ್ರಾಹಕರು ಭಯಪಡುತ್ತಿದ್ದಾರೆ.

https://www.youtube.com/watch?v=dGTTywDwZ8Y